CELEX: 32008D0221
Language: el
Date: 2008-03-12 00:00:00
Title: 2008/221/ΕΚ: Απόφαση της Επιτροπής, της 12ης Μαρτίου 2008 , για τη χρηματοδοτική συμμετοχή της Κοινότητας σε πρόγραμμα καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα για το 2008 [κοινοποιηθείσα υπό τον αριθμό Ε(2008) 925]

14.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/13
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Μαρτίου 2008
   για τη χρηματοδοτική συμμετοχή της Κοινότητας σε πρόγραμμα καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα για το 2008
   [κοινοποιηθείσα υπό τον αριθμό Ε(2008) 925]
   (Το κείμενο στη γαλλική γλώσσα είναι το μόνο αυθεντικό)
   (2008/221/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 247/2006 του Συμβουλίου, της 30ής Ιανουαρίου 2006, περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (1), και ιδίως το άρθρο 17 παράγραφος 3 πρώτο εδάφιο πρώτη περίοδος,
   Εκτιμώντας τα ακόλουθα:
   
               (1)
            
            
               Οι συνθήκες καλλιέργειας στα γαλλικά υπερπόντια διαμερίσματα επιβάλλουν τη λήψη ειδικών μέτρων όσον αφορά τη φυτική παραγωγή. Τα εν λόγω μέτρα περιλαμβάνουν δαπανηρά φυτοϋγειονομικά μέτρα.
            
         
               (2)
            
            
               Η απόφαση 2007/609/ΕΚ της Επιτροπής, της 10ης Σεπτεμβρίου 2007, περί καθορισμού μέτρων επιλέξιμων για κοινοτική χρηματοδότηση στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα (2), θεσπίζει τα επιλέξιμα μέτρα για κοινοτική χρηματοδότηση στο πλαίσιο προγραμμάτων για την καταπολέμηση των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα, στις Αζόρες και στη Μαδέρα.
            
         
               (3)
            
            
               Οι γαλλικές αρχές υπέβαλαν στην Επιτροπή πρόγραμμα για τη θέσπιση φυτοϋγειονομικών μέτρων στα υπερπόντια γαλλικά διαμερίσματα για το 2008. Στο εν λόγω πρόγραμμα διευκρινίζονται οι προς επίτευξη στόχοι, τα αναμενόμενα αποτελέσματα, τα προς εφαρμογή μέτρα, η διάρκεια καθώς και το κόστος τους, με σκοπό την πιθανή χορήγηση κοινοτικής χρηματοδότησης. Τα προβλεπόμενα στο εν λόγω πρόγραμμα μέτρα πληρούν τις απαιτήσεις της απόφασης 2007/609/ΕΚ.
            
         
               (4)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (3), τα φυτοϋγειονομικά μέτρα χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων. Για τους σκοπούς του δημοσιονομικού ελέγχου των εν λόγω μέτρων ισχύουν τα άρθρα 9, 36 και 37 του εν λόγω κανονισμού.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται χρηματοδοτική συμμετοχή της Κοινότητας στο επίσημο πρόγραμμα καταπολέμησης των επιβλαβών για τα φυτά και τα φυτικά προϊόντα οργανισμών στα υπερπόντια γαλλικά διαμερίσματα, το οποίο υποβλήθηκε από τη Γαλλία για το έτος 2008, όπως καθορίζεται στο μέρος Α του παραρτήματος.
   Η εν λόγω συμμετοχή περιορίζεται στο 60 % των συνολικών επιλέξιμων δαπανών, όπως καθορίζονται στο μέρος Β του παραρτήματος, με ανώτατο ποσό χρηματοδότησης ύψους 282 000 ευρώ (χωρίς ΦΠΑ).
   Άρθρο 2
   1.   Καταβάλλεται στη Γαλλική Δημοκρατία προκαταβολή ύψους 100 000 ευρώ εντός 60 ημερών από τη λήψη αίτησης πληρωμής.
   2.   Το υπόλοιπο της χρηματοδοτικής συμμετοχής καταβάλλεται υπό την προϋπόθεση της υποβολής στην Επιτροπή της τελικής έκθεσης υλοποίησης του προγράμματος σε ηλεκτρονική μορφή, το αργότερο έως τις 15 Μαρτίου 2009.
   Η εν λόγω έκθεση περιλαμβάνει:
   
               α)
            
            
               περιεκτική τεχνική αξιολόγηση του συνόλου του προγράμματος, συμπεριλαμβανομένου του βαθμού επίτευξης των υλικών και ποιοτικών στόχων και της προόδου που επιτεύχθηκε, καθώς και εκτίμηση του άμεσου φυτοϋγειονομικού και οικονομικού αντικτύπου, και
            
         
               β)
            
            
               δημοσιονομικό δελτίο στο οποίο θα αναφέρονται οι πραγματικές δαπάνες κατανεμημένες ανά υποπρόγραμμα και μέτρο.
            
         3.   Όσον αφορά την ενδεικτική κατανομή του προϋπολογισμού που καθορίζεται στο μέρος Β του παραρτήματος, η Γαλλία μπορεί να προσαρμόσει τη χρηματοδότηση των διαφόρων μέτρων που ανήκουν στο ίδιο υποπρόγραμμα εντός ανώτατου ποσοστού 15 % της κοινοτικής συμμετοχής στο συγκεκριμένο υποπρόγραμμα, υπό την προϋπόθεση ότι δεν σημειώνεται υπέρβαση του συνολικού ύψους των επιλέξιμων προγραμματισμένων δαπανών του προγράμματος και ότι, κατά τον τρόπο αυτό, δεν διακυβεύεται η επίτευξη των κύριων στόχων του προγράμματος.
   Η Γαλλία ενημερώνει την Επιτροπή για κάθε πιθανή προσαρμογή.
   Άρθρο 3
   Η παρούσα απόφαση εφαρμόζεται από την 1η Ιανουαρίου 2008.
   Άρθρο 4
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 12 Μαρτίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 42 της 14.2.2006, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1276/2007 της Επιτροπής (ΕΕ L 284 της 30.10.2007, σ. 11).
   
      (2)  ΕΕ L 242 της 15.9.2007, σ. 20.
   
      (3)  ΕΕ L 209 της 11.8.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1437/2007 (ΕΕ L 322 της 7.12.2007, σ. 1).
   
      ΠΑΡΑΡΤΗΜΑ
      ΠΡΟΓΡΑΜΜΑ ΚΑΙ ΕΝΔΕΙΚΤΙΚΗ ΔΗΜΟΣΙΟΝΟΜΙΚΗ ΑΝΑΛΥΣΗ ΓΙΑ ΤΟ ΕΤΟΣ 2008
      ΜΕΡΟΣ A
      Πρόγραμμα
      Το πρόγραμμα αποτελείται από τέσσερα υποπρογράμματα:
      
                  1.
               
               
                  υποπρόγραμμα μεταξύ υπερπόντιων διαμερισμάτων:
                  
                              α)
                           
                           
                              μέτρο 1.1: ανάπτυξη μεθόδων ανίχνευσης επιβλαβών οργανισμών βάσει ποσοτικής αλυσιδωτής αντίδρασης πολυμεράσης (PCR)·
                           
                        
            
                  2.
               
               
                  υποπρόγραμμα για το διοικητικό διαμέρισμα της Μαρτινίκας:
                  
                              α)
                           
                           
                              μέτρο 2.1: φυτοϋγειονομική αξιολόγηση και διάγνωση με τη χρησιμοποίηση του περιφερειακού εργαστηρίου και της κινητής του μονάδας («labo vert») και ολοκληρωμένη καταπολέμηση παρασίτων στις καλλιέργειες κηπευτικών·
                           
                        
            
                  3.
               
               
                  υποπρόγραμμα για το διοικητικό διαμέρισμα της Γουιάνας:
                  
                              α)
                           
                           
                              μέτρο 3.1: διαμόρφωση γεωργικού φυτοϋγειονομικού συστήματος προειδοποίησης για την παραγωγή ρυζιού·
                           
                        
                              β)
                           
                           
                              μέτρο 3.2: ενίσχυση της διαγνωστικής ικανότητας με τη χρήση του περιφερειακού εργαστηρίου και της κινητής του μονάδας («labo vert»)·
                           
                        
            
                  4.
               
               
                  υποπρόγραμμα για το διοικητικό διαμέρισμα της Γουαδελούπης:
                  
                              α)
                           
                           
                              μέτρο 4.1: οργάνωση δικτύου μελέτης για τις μύγες των καρπών·
                           
                        
                              β)
                           
                           
                              μέτρο 4.2: διαχείριση του κινδύνου εισαγωγής επιβλαβών οργανισμών μέσω της τουριστικής δραστηριότητας·
                           
                        
                              γ)
                           
                           
                              μέτρο 4.3: μελέτη της πιθανής ολοκληρωμένης καταπολέμησης του μυρμηγκιού της μανιόκας·
                           
                        
                              δ)
                           
                           
                              μέτρο 4.4: ανάπτυξη ευρέος φάσματος αρμοδιοτήτων για την καταπολέμηση των τρωκτικών στις αγροτικές και αστικές περιοχές.
                           
                        
            ΜΕΡΟΣ Β
      Ενδεικτική δημοσιονομική ανάλυση (σε ευρώ), με αναφορά των διαφόρων αναμενόμενων αποτελεσμάτων
      
                  Υποπρογράμματα
               
               
                  Φύση του αποτελέσματος
                  (S: παροχή υπηρεσιών, R: έρευνα ή μελέτη)
               
               
                  Επιλέξιμη δαπάνη
               
               
                  Εθνική συνεισφορά
               
               
                  Κοινοτική συνεισφορά
               
            
                  Υποπρόγραμμα μεταξύ υπερπόντιων διαμερισμάτων
               
            
                  Μέτρο 1.1
               
               
                  Ποσοτική PCR (R)
               
               
                  155 000
               
               
                  62 000
               
               
                  93 000
               
            
                  Μερικό σύνολο
               
               
                  155 000
               
               
                  62 000
               
               
                  93 000
               
            
                  Μαρτινίκα
               
            
                  Μέτρο 2.1
               
               
                  Επιτόπια φυτοϋγειονομική διάγνωση και ολοκληρωμένη καταπολέμηση παρασίτων στις καλλιέργειες κηπευτικών (S)
               
               
                  95 000
               
               
                  38 000
               
               
                  57 000
               
            
                  Μερικό σύνολο
               
               
                  95 000
               
               
                  38 000
               
               
                  57 000
               
            
                  Γουιάνα
               
            
                  Μέτρο 3.1
               
               
                  Υπόδειγμα συστήματος φυτοϋγειονομικής προειδοποίησης (R)
               
               
                  115 000
               
               
                   
               
               
                   
               
            
                  Μέτρο 3.2
               
               
                  Επιτόπια φυτοϋγειονομική διάγνωση (S)
               
               
                  31 000
               
               
                   
               
               
                   
               
            
                  Μερικό σύνολο
               
               
                  146 000
               
               
                  58 400
               
               
                  87 600
               
            
                  Γουαδελούπη
               
            
                  Μέτρο 4.1
               
               
                  Οργάνωση δικτύου μελέτης για τις μύγες των καρπών (S)
               
               
                  12 000
               
               
                   
               
               
                   
               
            
                  Μέτρο 4.2
               
               
                  Ενέργειες ενημέρωσης του κοινού για τους κινδύνους εισαγωγής επιβλαβών οργανισμών (S)
               
               
                  12 000
               
               
                   
               
               
                   
               
            
                  Μέτρο 4.3
               
               
                  Μελέτη της πιθανής ολοκληρωμένης καταπολέμησης επιβλαβούς οργανισμού (R)
               
               
                  30 000
               
               
                   
               
               
                   
               
            
                  Μέτρο 4.4
               
               
                  Ανάπτυξη ευρέος φάσματος αρμοδιοτήτων για την καταπολέμηση των τρωκτικών στις αγροτικές και αστικές περιοχές (R)
               
               
                  20 000
               
               
                   
               
               
                   
               
            
                  Μερικό σύνολο
               
               
                  74 000
               
               
                  29 600
               
               
                  44 400
               
            
                  
                     Σύνολο
                  
               
               
                  470 000
               
               
                  188 000
               
               
                  282 000